ZRUŠENÉ všeobecne záväzným nariadením č. 4/2007.

Všeobecne záväzné nariadenie
hlavného mesta Slovenskej republiky Bratislavy
č. 6/1997
z 25. septembra 1997,
ktorým sa mení a dopĺňa všeobecne záväzné nariadenie č. 2/1994 hlavného mesta Slovenskej republiky Bratislavy, ktorým sa vyhlasuje záväzná časť Aktualizácie územného plánu hlavného mesta Slovenskej republiky Bratislavy, rok 1993

Čl. I
Všeobecne záväzné nariadenie č. 2/1994 hlavného mesta Slovenskej republiky Bratislavy, ktorým sa vyhlasuje záväzná časť Aktualizácie územného plánu hlavného mesta Slovenskej republiky Bratislavy, rok 1993, sa mení a dopĺňa takto:
(1) Funkčné využitie územia, ktoré bolo určené Doplnkom smerného územného plánu hlavného mesta Slovenskej socialistickej republiky Bratislavy z roku 1985, aktualizovaného uznesením Mestského zastupiteľstva hlavného mesta Slovenskej republiky Bratislavy č. 640/1994 zo dňa 7. 4. 1994 sa mení v mestskej časti Bratislava-Staré Mesto v zóne Kráľovské údolie - Bôrik takto:
v lokalite č. 1 - sektory č. 2, 5/1, 9/1, 9/2, 9/3, 10, 15, 16, 17, 18, 23, 24, 25, 26, 27/1, 30
-	z funkcie funkčný profil s prevládajúcou funkciou vyhradená zeleň na funkciu malopodlažná bytová zástavba
v lokalite č. 2 - sektor č. 1
-	z funkcie vyhradená zeleň na funkciu občianska vybavenosť.
(2) Predmetom zmeny podľa odseku 1 je územie v katastrálnom území Staré Mesto v rozsahu podľa zakreslenia v grafickej prílohe tohto nariadenia.

Čl. II
Záväzné regulatívy funkčného a priestorového usporiadania územia, potrebné na spracovanie podkladu pre územné konanie, sú formulované v Urbanisticko - architektonickej štúdii Královské údolie - Bôrik ako záväzne prehlbujúce vyšší stupeň územnoplánovacej dokumentácie, v tejto štruktúre:
a)	regulácia funkčného využitia územia - neprípustná funkčná náplň v území
b)	regulácia intenzity využitia územia - minimálna plocha stavebnej parcely 600 m2, v prípade reparcelácie minimálna plocha stavebnej parcely 1000 m2
-	index maximálnej zastavanej plochy parcely
-	index minimálnej prírodnej plochy parcely
c)	regulácia spôsobu využitia územia - neprípustné stavebná činnosť
-	typologický druh zástavby
-	maximálna podlažnosť.

Čl. III
Zmeny Aktualizácie územného plánu hlavného mesta Slovenskej republiky Bratislavy, rok 1993 v mestskej časti Bratislava-Staré Mesto podľa tohto nariadenia sú uložené na Magistráte hlavného mesta Slovenskej republiky Bratislavy, na Miestnom úrade mestskej časti Bratislava-Staré Mesto, na Krajskom úrade Bratislava a na Okresnom úrade Bratislava I.

Čl. IV
Toto všeobecne záväzné nariadenie nadobúda účinnosť 1. novembra 1997.

Peter Kresánek v. r.
primátor